ZMLUVA O VÝPOŽIČKE DIELA

č. 01/2023/17

uzavretá podľa § 659 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

medzi

**Požičiavateľ:**

**Názov:** Galéria mesta Bratislavy

Sídlo: Františkánske námestie 11, 815 35 Bratislava

Zastúpený: Mgr. Katarína Trnovská, ArtD., riaditeľka

Kontaktná osoba /meno a tel. číslo/: xxx

Bank. spojenie: xxx

Číslo účtu: xxx

IBAN: xx

IČO: 179 752

(ďalej len GMB)

a

**Vypožičiavateľ:**

**Názov:** Alšova jihočeská galerie

Sídlo: Hluboká nad Vltavou 144, 373 41 Hluboká nad Vltavou

Zastúpený: Mgr. Aleš Seifert, riaditeľ

Kontaktná osoba /meno a tel. číslo/: xxx

Bankové spojenie: xxx

IBAN: xxx

IČO: 00073512

(ďalej len vypožičiavateľ)

**čl. I**

**Predmet zmluvy**

1. GMB požičiava vypožičiavateľovi výtvarné dielo (ďalej len „dielo“) v počte xxx, podľa zoznamu, ktorý je prílohou č. 1 a tvorí neoddeliteľnú súčasť tejto zmluvy, za účelom jeho vystavenia na výstave s názvom *xxx*, organizovanej vypožičiavateľom a vypožičiavateľ je povinný užívať dielo v súlade s účelom dohodnutým v tejto zmluve.
2. Výstava sa uskutoční v priestoroch xxx, v termíne xxx.
3. Predmet výpožičky sa viaže výlučne na uvedený účel. Každá zmena účelu musí byť písomne odsúhlasená riaditeľom GMB.

**čl. II**

**Doba trvania výpožičky**

1. Výpožička je viazaná na obdobie odo dňa nadobudnutia účinnosti tejto zmluvy do xxx, vrátane času potrebného na prepravu a demontáž výstavy.
2. Uplynutím doby výpožičky výpožička končí.
3. O predĺženie doby výpožičky je vypožičiavateľ povinný písomne požiadať GMB najneskôr tri týždne pred pôvodne plánovaným ukončením doby výpožičky.
4. GMB môže dobu výpožičky predĺžiť.
5. GMB si vyhradzuje právo kedykoľvek výpožičku zrušiť.
6. Skončením výpožičky vzniká vypožičiavateľovi povinnosť vrátiť dielo v stave zodpovedajúcom dojednanému spôsobu užívania.

**čl. III**

**Balenie,  preprava a inštalácia diela**

1. Spôsob a realizáciu prepravy diela určuje GMB, vrátane sprievodu vlastným zamestnancom (kuriérom), ak to považuje za nevyhnutné.
2. Všetky náklady spojené s prepravou ako i náklady na sprievod zamestnancom GMB znáša vypožičiavateľ.
3. Pokiaľ prepravu diela neuskutoční kuriér GMB, vykoná ju prepravná firma, ktorá má skúsenosti a technické vybavenie na prepravu výtvarných diel. Prepravu zabezpečuje vypožičiavateľ na vlastné náklady.
4. Vystavenie diela sa inštaluje podľa pokynov kurátora.
5. Vypožičiavateľ uhrádza náklady na prepravu diela aj v prípade predčasného ukončenia výpožičky.
6. Vypožičiavateľ dodrží spôsob balenia diela pri jeho vrátení.

**čl. IV**

**Povinnosti GMB**

1. Protokolárne odovzdať kontaktnej osobe vypožičiavateľa dielo v stave spôsobilom na

dojednané užívanie.

1. Určiť kontaktnú osobu, ktorá zabezpečí odovzdanie a prevzatie diela a bude preberať

informácie v zmysle bodu 4. článku V a bodu 1. článku VI. Kontaktnou osobou GMB je xxx, č.t.:xxx.

**čl. V**

**Povinnosti vypožičiavateľa**

1. Protokolárne prevziať dielo a jeho prevzatie písomne potvrdiť.
2. Určiť kontaktnú osobu, ktorá dielo prevezme a odovzdá a bude nahlasovať informácie

v zmysle bodu 4. tohto článku a bodu 1. článku VI.

1. Nakladať s dielom zo strany vypožičiavateľa je oprávnená kontaktná osoba, alebo osoba,

ktorá sa preukáže písomným poverením.

1. Viesť evidenciu diel, pred akoukoľvek manipuláciou s jednotlivými dielami informovať o tejto

skutočnosti kontaktnú osobu GMB.

1. Užívať predmet výpožičky tak, aby neobmedzoval GMB a nepoškodzoval jej majetok

a záujmy.

1. Nie je oprávnený predmet výpožičky zapožičať alebo prenechať na užívanie tretej osobe.
2. Po celú dobu výpožičky s  dielom zaobchádzať s najväčšou opatrnosťou, nevystaviť ho

žiadnemu riziku, zabezpečiť jeho ochranu pred akýmkoľvek poškodením, zničením, stratou

(kľúčovým režimom, bezpečným upevnením diela).

1. Dodržiavať klimatické podmienky inštalácie diela predpísané GMB, t.j. v priestoroch, v ktorých

bude dielo uložené alebo vystavené, nepresiahne teplota ovzdušia 18-23 °C a vlhkosť 45 –

55 %. Na požiadanie GMB  musia byť stanovené podmienky preukázané. GMB je oprávnená

požadovať použitie meracích prístrojov na zaznamenávanie klimatizácie.

1. GMB je oprávnená preskúmať podmienky ochrany a bezpečnosti diela, (teplotu, vlhkosť

vzduchu, intenzitu osvetlenia), ako aj bezpečnostné zariadenia a prípadne požadovať

príslušné vybavenie a pokiaľ to považuje za nevyhnutné, odstrániť nedostatky na náklady

vypožičiavateľa, alebo požadovať vrátenie diela, pričom vypožičiavateľ znáša vzniknuté

náklady za osobitnú prepravu do sídla GMB.

1. Znášať obmedzenia v užívaní diela v rozsahu potrebnom na vykonanie opráv.
2. Na vypožičaných dielach nebude realizovať žiadne zmeny (ani rámu, pasparty, sokla),

ani zásahy za účelom upevnenia, inštalácie, označenie diela (štítkami).

1. Prípadné čistenie diela sa obmedzí na odstránenie prachu, vykonané výlučne reštaurátorom

a to s najväčšou opatrnosťou. Na dielach nesmú byť vykonávané žiadne reštaurátorské

zásahy.

1. Poskytne súčinnosť GMB v prípade, že GMB pre svoje potreby požaduje vrátenie určitého

diela.

1. Umožní GMB vykonanie kontroly predmetu výpožičky za jeho účasti.
2. Na popiskách, v publikácii, na plagáte, na pozvánke,  ďalšej dokumentácii a propagácii

k výstave (alebo inej aktivite) uviesť poznámku, že dielo pochádza zo zbierky GMB a to

nasledovným textom: „Zo zbierky Galérie mesta Bratislavy“. GMB je oprávnená žiadať, aby

s ňou boli korigované popisky vypožičaného diela.

1. Dodať GMB bezodplatne a bez vyzvania najmenej dva výtlačky katalógu, pozvánky, plagátu,

resp. iných tlačovín, ktoré vypožičiavateľ v súvislosti s výstavou vydá (katalógy a knižné

publikácie adresuje knižnici Galérie mesta Bratislavy).

**čl. VI**

**Povinnosti vypožičiavateľa pri zmene a poškodení diela**

1. Vypožičiavateľ zodpovedá za každú zmenu, ohrozenie, poškodenie alebo stratu, ktoré vznikli na diele a tieto je povinný bezodkladne oznámiť GMB. O týchto skutočnostiach vyhotoví písomný záznam.
2. V prípade, že hrozí škoda, ihneď uskutoční nevyhnutné opatrenia na zabránenie vzniku škody.
3. Ak dôjde k strate, zničeniu, odcudzeniu, poškodeniu alebo k znehodnoteniu diela, vypožičiavateľ uhradí škodu v plnej výške finančnej hodnoty diela, uvedenej v zozname diel a to najneskôr do 90 dní od vyčíslenia výšky škody Galériou mesta Bratislavy. Náhrada škody pozostáva z úhrady nákladov na reštaurovanie diela a príslušnej straty hodnoty diela. Vypožičiavateľ tiež ručí za škody, ktoré síce vzniknú počas doby trvania výpožičky, budú však zistené do šiestich mesiacov po vrátení výpožičky. O druhu a rozsahu zmeny alebo poškodenia sa vyhotoví písomný protokol doplnený fotografiami, z ktorého vyplývajú zrejmé príčiny zmeny alebo poškodenia.
4. Pred rozhodnutím GMB vo veci poškodenia diela môžu byť vykonané len také konzervátorské núdzové opatrenia, ktoré sú nevyhnutné pre zabránenie ďalšieho hroziaceho poškodenia (zväčšenia škody).
5. GMB je oprávnená na náklady vypožičiavateľa vyslať na obhliadku poškodeného diela a na vyčíslenie výšky škody vlastného zamestnanca, a to na čas nevyhnutný k tomuto úkonu.

**čl. VII**

**Poistenie**

1. Vypožičiavateľ berie na vedomie, že dielo nie je poistené a zaväzuje sa na dobu výpožičky špecifikovanej v čl. II. tejto zmluvy poistiť dielo voči všetkým rizikám, vrátane živelných udalostí a násiliu každého druhu. Pri uzatvorení poistnej zmluvy vypožičiavateľ vychádza z  finančnej hodnoty diela, uvedenej v zozname diel. Vypožičiavateľ uznáva uvedenú hodnotu diela ako záväznú.
2. Vypožičiavateľ znáša všetky náklady na poistenie.
3. Pri prekročení doby výpožičky znáša dodatočné poistné náklady vypožičiavateľ.
4. V prípade predĺženia doby výpožičky vypožičiavateľ na vlastné náklady zabezpečí predĺženie platnosti poistnej zmluvy.
5. V prípade, že po vzniku poistnej udalosti poisťovňa neposkytne plnenie v plnej výške škody, vypožičiavateľ nahradí rozdiel výšky škody.

**čl. VIII**

**Rozmnožovanie, televízne a filmové spracovanie, iné médiá**

1. Vyhotovovanie pohľadníc, tlačovín a iných reprodukcií vypožičaného diela je bez predchádzajúceho písomného súhlasu GMB zakázané.
2. Vypožičiavateľ je povinný zabezpečiť, aby sa nevyhotovovali žiadne reprodukcie diela treťou osobou.
3. GMB poskytne vypožičiavateľovi v prípade záujmu na základe jeho žiadosti reprodukcie zapožičaných diel (v digitálnej podobe) a súhlasí s ich použitím v katalógu k výstave. Vypožičiavateľ uvedie pri reprodukcii pôvod diela - Galéria mesta Bratislavy; foto © archív GMB. Súhlas na uverejnenie reprodukcií diel sa vzťahuje iba na vyššie uvedený účel, preto je možné použiť poskytnuté reprodukcie diel len na tento účel. Archivácia, alebo použitie akýchkoľvek foriem reprodukcií výtvarných diel na komerčné, alebo iné účely, nie je možná bez písomného súhlasu GMB.
4. Uverejňovanie diela vo filme, v televízii a na ďalšie iné účely je možné len s predchádzajúcim písomným súhlasom GMB. Pri filmovaní sa prísne dbá na to, aby pri snímaní diela neprišlo k jeho poškodeniu (napr. nahriatie diela a pod.).
5. Vypožičiavateľ zodpovedá za dodržiavanie autorských práv.

**čl. IX**

**Právo kontroly**

1. GMB je oprávnená prostredníctvom svojich poverených zamestnancov kontrolovať dodržiavanie všetkých uvedených zmluvných ustanovení. Za týmto účelom sú poverení zamestnanci GMB oprávnení počas otváracích hodín kedykoľvek, a vo výnimočných prípadoch aj mimo týchto hodín, vstupovať do výstavných priestorov.

**čl. X**

**Osobitné ustanovenia**

1. Nedeliteľnou súčasťou tejto zmluvy je Príloha č. 1 - Zoznam vypožičaných diel s uvedením autora diela, názvu diela, techniky, rozmerov a inventárneho čísla spolu s finančným ohodnotením diela. V prípade záujmu vypožičiavateľa o zmenu počtu diel a/alebo autora sa zmena vykoná formou písomného dodatku.
2. V prípade výpožičky nereštaurovaného alebo poškodeného diela sa protokolárne uvedie stav takéhoto diela. Zápis vykoná a podpisom pri odovzdaní a preberaní diela potvrdí odborný pracovník GMB.
3. V prípade nedodržania zmluvných podmienok je GMB oprávnená vyzvať vypožičiavateľa, aby v primeranej lehote odstránil nedostatky. Ak v danej lehote nedôjde k náprave, GMB je oprávnená odstúpiť od zmluvy a požadovať okamžité vrátenie diela.

**čl. XI**

**Ochrana osobných údajov**

1. V prípade, ak dôjde k náhodnému prístupu ktorejkoľvek zmluvnej strany k osobným údajom spracovávaných druhou zmluvnou stranou je táto zmluvná strana povinná zachovávať mlčanlivosť o týchto osobných údajoch a súčasne sa zaväzuje dodržiavať nasledovné pokyny:
2. osobné údaje nevyužiť pre vlastnú potrebu, pre potreby vlastnej činnosti,
3. neposkytnúť, nesprístupniť ani nezverejniť osobné údaje dotknutých osôb tretím stranám alebo neoprávneným osobám, okrem prípadov, kedy poskytovanie, sprístupňovanie a zverejňovanie osobných údajov stanovuje právo Európskej únie alebo právne predpisy SR alebo medzinárodné zmluvy, ktorými je Slovenská republika viazaná,
4. nekopírovať, neskenovať, nerozširovať, ani inak nespracúvať osobné údaje,
5. dodržiavať všetky bezpečnostné opatrenia za účelom ochrany osobných údajov s cieľom chrániť osobné údaje tak, aby nedošlo k ich strate, poškodeniu, prezradeniu alebo zneužitiu treťou osobou alebo inému neoprávnenému prístupu alebo neoprávnenej manipulácii s osobnými údajmi, a to aj nedbanlivostným konaním.
6. Povinnosť mlčanlivosti týkajúca sa osobných údajov nie je časovo obmedzená a trvá aj po skončení doby trvania zmluvy.
7. Povinnosť mlčanlivosti neplatí:
8. ak je to nevyhnutné na plnenie úloh súdu a orgánov činných v trestnom konaní podľa osobitného zákona; tým nie sú dotknuté ustanovenia o mlčanlivosti podľa osobitných predpisov, alebo
9. vo vzťahu k Úradu na ochranu osobných údajov Slovenskej republiky pri plnení jeho úloh podľa zákona č. 18/2018 Z. z. o ochrane osobných údajov a o zmene a doplnení niektorých zákonov alebo podľa NARIADENIA EURÓPSKEHO PARLAMENTU A RADY (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov).

**čl. XII**

**Záverečné ustanovenia**

1. Zmluva nadobúda platnosť dňom podpisu oboch zmluvných strán a účinnosť dňom

nasledujúcim po dni jej zverejnenia. GMB zverejní zmluvu na svojom webovom sídle.

1. Zmeny a dodatky k tejto zmluve možno vykonať len písomnou formou.
2. Všetky oznámenia a správy medzi zmluvnými stranami sa uskutočňujú formou doporučených

listov. Ústne dohody nie sú záväzné.

1. Na ďalšie právne vzťahy, ktoré nie sú upravené touto zmluvou, sa vzťahujú príslušné

ustanovenia Občianskeho zákonníka.

1. Táto zmluva je vyhotovená v 2 (dvoch) exemplároch, z ktorých 1 (jeden) obdrží vypožičiavateľ

a 1 (jeden) GMB.

1. Prílohy: Príloha č. 1 – Zoznam diel k Zmluve o výpožičke diela č. 01/2023/17

Príloha č. 2 – Protokol o prevzatí a vrátení diela

V Bratislave, dňa V ..................Hluboké.., dňa 26.10.23

......................................................... ..................................................

Mgr. Katarína Trnovská, ArtD. Mgr. Aleš Seifert

riaditeľka GMB riaditeľ AJG

**Príloha č. 1**

**xxx**

**Príloha č. 2**

**Protokol o prevzatí a vrátení diela**

Podľa zmluvy o výpožičke diela č. 01/2023/17 zo dňa ............................ uzavretou medzi:

Galéria mesta Bratislavy, Františkánske nám. 11, 815 035 Bratislava

a

Alšova jihočeská galerie, Hluboká nad Vltavou 144, 373 41 Hluboká nad Vltavou

účel zapožičania – výstavný: *xxx*

**Prevzatie diela**

Dielo/a/: (inv. číslo, autor, názov, rok, technika, rozmer, finančná hodnota, prípadne podľa zoznamu prílohy):

**Zoznam diel - viď. príloha č. 1**

Stav diel/a/ pri zapožičaní, vyjadrenie reštaurátora potvrdené podpisom – viď. priložený Protokol o stave diela.

Dielo/a/ odovzdal (meno, funkcia, podpis):

....................................................................................................................................................

Dielo/a/ prevzal (meno, funkcia, podpis):

....................................................................................................................................................

Dátum prevzatia .............................. miesto prevzatia ..............................................................

**Vrátenie diela**

Dielo/a/: (inv. číslo, autor, názov, rok, technika, rozmer, finančná hodnota, prípadne podľa zoznamu prílohy):

**Zoznam diel - viď. príloha č. 1**

Stav diel/a/ pri vrátení, vyjadrenie reštaurátora potvrdené podpisom – viď. priložený Protokol o stave diela.

Dielo/a/ odovzdal (meno, funkcia, podpis):

....................................................................................................................................................

Dielo/a/ prevzal (meno, funkcia, podpis):

....................................................................................................................................................

Dátum prevzatia .............................. miesto prevzatia ..............................................................